Sklep Splošnega sodišča (tretji senat) z dne 11. januarja 2012 – Ben Ali proti Svetu
(Zadeva T-301/11)
„Skupna zunanja in varnostna politika – Omejevalni ukrepi, sprejeti glede na razmere v Tuniziji – Ničnostna tožba – Rok za vložitev tožbe – Zamuda – Neobstoj višje sile – Neobstoj opravičljive zmote – Predlog za spremembo izpodbijanega akta – Odškodninski zahtevek – Očitna nedopustnost“
1.                     Ničnostna tožba – Roki – Narava javnega reda – Presoja sodišča Unije po uradni dolžnosti (člen 263, šesti odstavek, PDEU;
Poslovnik Splošnega sodišča, člen 102(1) in (2)) (Glej točki 15 in 16.)
2.                     Ničnostna tožba – Roki – Izhodišče – Uredba o omejevalnih ukrepih zoper nekatere osebe, subjekte in organe glede na razmere
v Tuniziji – Datum sporočitve obrazložitve uredbe tem osebam, subjektom in organom (člen 263, šesti odstavek, PDEU; Poslovnik
Splošnega sodišča, člen 102(1) in (2); Uredba Sveta št. 101/2011) (Glej točke od 17 do 20.)
3.                     Postopek – Roki za pritožbe – Prekluzija – Opravičljiva zmota – Pojem – Obstoj nepredvidljivih okoliščin ali višje sile –
Pojem (Statut Sodišča, člen 45, drugi odstavek) (Glej točki 29 in 32.)
4.                     Ničnostna tožba – Pristojnost Sodišča Unije – Uredba o omejevalnih ukrepih zoper nekatere osebe, subjekte in organe glede
na razmere v Tuniziji – Pristojnost za nadomestitev spornega akta z drugim aktom ali za njegovo spremembo – Neobstoj – Predlog
za sprostitev ali razpolaganje z določenimi zamrznjenimi sredstvi ali gospodarskimi viri – Nedopustnost (člen 261 PDEU in 264,
prvi odstavek, PDEU; Uredba Sveta št. 101/2011) (Glej točko 62.)
5.                     Postopek – Vloga, s katero se postopek začne – Zahteve obličnosti – Označitev predmeta spora – Kratek povzetek navajanih razlogov –
Tožba, ki se nanaša na povračilo škode, ki jo je povzročila institucija Unije – Neobstoj navedb v zvezi z utrpljeno škodo
– Nedopustnost (Statut Sodišča, člen 19; Poslovnik Splošnega sodišča, člena 44(1)(c) in 6) (Glej točke od 69 do 72 in 76.)
6.                     Postopek – Obvezna intervencija – Nedopustnost (Statut Sodišča, člen 40; Poslovnik Splošnega sodišča, členi 24(6), 115 in 116)
(Glej točki 79 in 80.)
Predmet
Predlog za razglasitev ničnosti Uredbe Sveta (EU) št. 101/2011 z dne 4. februarja 2011 o omejevalnih ukrepih zoper nekatere
osebe, subjekte in organe glede na razmere v Tuniziji (UL L 31, str. 1) v delu, v katerem se nanaša na tožečo stranko, in predlog,
naj se Svetu naloži, da mora glede zamrznitve sredstev, ki jo navedena uredba nalaga, sprejeti nekatera odstopanja, ter predlog
za povračilo škode, ki naj bi nastala tožeči stranki.
Izrek
1.
Tožba se zavrne.
2.
Mehdi Ben Tijani Ben Haj Hamda Ben Haj Hassen Ben Ali nosi svoje stroške in stroške Sveta Evropske unije.
3.
O predlogu za intervencijo Evropske komisije ni treba odločiti.